31.5.2023
FI
Euroopan unionin virallinen lehti
L 141/65
5) Kun GOVSATCOM-keskittymä vastaanottaa palvelun peruutuspyynnön GOVSATCOM-vastuuviranomaiselta, se vapauttaa palvelun tarjoamiseen osoitetut resurssit ja asettaa ne reservin käyttöön.
Osallistuja voi saada korvauksen resurssien korvaamiseen käytetyistä rahakkeista resurssien tarjoajan kanssa sovittujen ehtojen mukaisesti.
11 artikla Ristiriidan ratkaiseminen 1) GOVSATCOM-keskittymän on aktivoitava ristiriitojen ratkaiseminen sellaisten pyyntöjen, joiden 9 artiklan 2 kohdassa tarkoitettu prioriteettia ilmaiseva pistemäärä on erilainen, välisten ristiriitojen ratkaisemiseksi.
2) Jos korkean prioriteetin palvelupyyntö on ristiriidassa yhden tai useamman alhaisen prioriteetin palvelupyynnön kanssa ja jos alhaisen prioriteetin palvelupyyntöjen estäminen vapauttaa riittävästi resursseja, jotka ovat yhteensopivia korkean prioriteetin palvelupyynnön kanssa, vastaavat alhaisen prioriteetin palvelupyynnöt on estettävä ja asiaankuuluvat palveluvaihtoehdot on sisällytettävä palveluehdotukseen.
Palveluvaihtoehtojen paremmuusjärjestyksestä ja rahakkeiden saatavuudesta riippuen asianmukaiset alhaisen prioriteetin palvelupyynnöt hylätään ja niihin liittyvä aktiivinen palvelu tai niihin liittyvät aktiiviset palvelut estetään.
Estämisestä ilmoitetaan sille GOVSATCOM-vastuuviranomaiselle, jonka palvelut on tarkoitus estää, mahdollisimman pian sen jälkeen, kun estämistä koskeva päätös on tehty.
Estetyn palvelun arvo siltä ajalta, jona palvelu ei ole käytettävissä estämisen vuoksi, palautetaan asianomaisen osallistujan tilille, ja siitä ilmoitetaan osallistujalle.
3) Jos 2 kohdan mukaista menettelyä sovellettaessa ei löydetä yhteensopivia resursseja, GOVSATCOM-keskittymä hakee yhteensopivuuksia korkean prioriteetin palvelupyynnölle reservin kriisimarginaalia koskevan osan resursseista.
Jos yhteensopivia ja saatavilla olevia resursseja löydetään, palveluehdotukseen on sisällytettävä asiaankuuluvat palveluvaihtoehdot.
4) Jos resurssien tarjoajilla ei ole riittäviä resursseja 6 artiklassa tarkoitettujen pyydettyjen palvelujen tarjoamiseksi, ristiriidan ratkaisemista koskevan mekanismin on perustuttava palvelupyyntöjen prioriteetteihin.
Jos samaa prioriteettia koskevat palvelupyynnöt ovat keskenään ristiriidassa, etusija on tarvittaessa annettava palvelupyynnölle, joka koskee pyynnön esittäneelle osallistujalle aiemman reserviin sovellettavan ohjelmakauden päättyessä jo tarjotun palvelun jatkamista.
Jos samaa prioriteettia koskevat palvelupyynnöt ovat keskenään ristiriidassa eikä yksikään niistä ole jatkoa pyynnön esittäneelle osallistujalle jo tarjotulle palvelulle, GOVSATCOM-keskittymä vertaa keskenään ristiriitaisten palvelujen arvoja prosenttiosuutena asianomaisen osallistujan osuudesta ja antaa etusijan palvelupyynnölle, joka vastaa korkeampaa prosenttiosuutta.
12 artikla Voimaantulo Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tehty Brysselissä 30 päivänä toukokuuta 2023.
Komission puolesta Puheenjohtaja Ursula VON DER LEYEN